b'\n_START_ARTICLE_\nMario + Rabbids Kingdom Battle\n_START_SECTION_\nJuoni\n_START_PARAGRAPH_\nMysteerinen keksij\xc3\xa4 on kehitt\xc3\xa4nyt kyp\xc3\xa4r\xc3\xa4n, jolla kaksi esinett\xc3\xa4 yhdistet\xc3\xa4\xc3\xa4n. Kyp\xc3\xa4r\xc3\xa4 p\xc3\xa4\xc3\xa4tyy Rabbidsien k\xc3\xa4siin aiheuttaen sekasortoa. Marion yst\xc3\xa4vineen on saatava kyp\xc3\xa4r\xc3\xa4 haltuunsa kaaoksen pys\xc3\xa4ytt\xc3\xa4miseksi.\n_START_SECTION_\nPelaaminen\n_START_PARAGRAPH_\nPeliss\xc3\xa4 keskityt\xc3\xa4\xc3\xa4n taktiseen taisteluun ja siit\xc3\xa4 on j\xc3\xa4tetty pois er\xc3\xa4it\xc3\xa4 strategiapelien ominaisuuksia kuten tukikohtien rakentaminen. Hahmoilla on paljon liikkuvuutta ja tapoja yhdistell\xc3\xa4 eri hahmojen kykyj\xc3\xa4.\n_START_SECTION_\nKehitys\n_START_PARAGRAPH_\nDavide Soliani oli nimitetty Ubisoft Milanin luovaksi johtajaksi ja sai teht\xc3\xa4v\xc3\xa4ksi kehitt\xc3\xa4\xc3\xa4 pelin, joka virkist\xc3\xa4isi Rabbids-tuotesarjan uudelleen. Studion resurssit olivat muutoin sidottuja ja Solianin ryhm\xc3\xa4ll\xc3\xa4 ei ollut ohjelmoijaa k\xc3\xa4ytett\xc3\xa4viss\xc3\xa4\xc3\xa4n. Peli suunniteltiin kyn\xc3\xa4ll\xc3\xa4 ja paperilla ja taistelusta haluttiin erilaista kuin monissa muissa vastaavissa lajityypin peleiss\xc3\xa4. Taistelumekanismiin kehitettiin rynt\xc3\xa4ykset ja hypyt._NEWLINE_Solianin ryhm\xc3\xa4 esitteli pelist\xc3\xa4 yksinkertaisen demoversio Shigeru Miyamotolle. Miyamoton palautteesta rohkaistuneena Ubisoft varasi projektiin lis\xc3\xa4\xc3\xa4 v\xc3\xa4ke\xc3\xa4 ja kehitti toisen prototyypin Nintendon johdolle esitelt\xc3\xa4v\xc3\xa4ksi. _NEWLINE_Peli k\xc3\xa4ytt\xc3\xa4\xc3\xa4 Ubisoftin Snowdrop-pelimoottoria._NEWLINE_Peli julkistettiin Electronic Entertainment Expo -messuilla vuonna 2017.\n_START_SECTION_\nMyynti\n_START_PARAGRAPH_\nPeli on myynyt yli kaksi miljoonaa kappaletta syyskuuhun 2018 menness\xc3\xa4.'